Na temelju članka 40. i 41. Zakona o ustanovama („Narodne novine“ broj 76/93, 29/97, 47/99, 35/08, 127/19 i 151/22), odredbe članka 204. i 205. Zakona o socijalnoj skrbi („Narodne novine“ broj 18/22, 46/22, 119/22, 71/23, 156,23 i 61/25) i članka 37. Statuta Doma za starije osobe Korčula,  Upravno vijeće Doma za starije osobe Korčula na temelju Odluke donesene na sjednici održanoj 26. ožujka 2026. godine raspisuje

JAVNI NATJEČAJ
za izbor i imenovanje ravnatelja/ice
Doma za starije osobe Korčula, Korčula

Za ravnatelja Doma za starije osobe Korčula (u daljnjem tekstu: Dom) može biti imenovana osoba koja ispunjava sljedeće uvjete:
· državljanstvo Republike Hrvatske,
· završen sveučilišni diplomski ili stručni diplomski studij ili sveučilišni integrirani prijediplomski i diplomski studij socijalnog rada, socijalne politike, prava, psihologije, socijalne pedagogije, edukacijske rehabilitacije, logopedije ili drugi studij iz znanstvenih područja humanističkih ili društvenih znanosti, područja biomedicine i zdravstva te dijelova umjetničkog područja likovne ili glazbene umjetnosti,
· najmanje pet godina radnog iskustva s propisanom kvalifikacijom (što dokazuje Elektroničkim zapisom pribavljenog od Hrvatskog zavoda za mirovinsko osiguranje ili sustavom e-Građani ne starijim od 15 dana od dana podnošenja prijave iz kojeg su vidljivi podaci o poslodavcu, početku i prestanku osiguranja, stvarnoj i potrebnoj stručnoj spremi, radnom vremenu i stažu osiguranja), 
· nepostojanje zapreka iz članka 261. stavka 1. Zakona o socijalnoj skrbi („Narodne novine“ broj 18/22, 46/22, 119/22, 71/23, 156, 23 i 61/25), 
· protiv koje se ne vodi kazneni postupak (što dokazuje uvjerenjem pribavljenim od nadležnog suda ili sustavom e-Građani ne starijim od 15 dana od dana podnošenja prijave).
Ravnatelja/icu imenuje Upravno vijeće Doma na vrijeme od četiri godine, a ista osoba može biti ponovno imenovana.

Uz pismenu prijavu na natječaj kandidati/kanditatkinje su dužni priložiti dokaze o ispunjavanju uvjeta javnog natječaja u izvorniku ili ovjerenom presliku:
· životopis,
· dokaz o stručnoj spremi (diploma),
· dokaz o hrvatskom državljanstvu (preslika domovnice ili osobne iskaznice), 
-   dokaz o radnom iskustvu u struci u trajanju od najmanje pet godina (elektronički zapis pribavljenog od Hrvatskog zavoda za mirovinsko osiguranje ili sustavom e-Građani ne starijim od 15 dana od dana podnošenja prijave iz kojeg su vidljivi podaci o poslodavcu, početku i prestanku osiguranja, stvarnoj i potrebnoj stručnoj spremi, radnom vremenu i stažu osiguranja),
· uvjerenje nadležnog suda ili iz sustava e-Građani, ne starije od 15 dana od dana podnošenja prijave, da se protiv osobe ne vodi kazneni postupak.
Dokaze da kandidat nije osuđen za kaznena djela ili za prekršaje iz članka 261. stavka 1. Zakona o socijalnoj skrbi Dom će pribaviti po službenoj dužnosti.

Sukladno članku 13. Zakona o ravnopravnosti spolova („Narodne novine“, broj 82/08 i 69/17) na javni natječaj se mogu javiti osobe oba spola.
Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23), članku 48. stavku 1.-3. Zakona o civilnim stradalnicima iz Domovinskog rata („Narodne novine“ broj 84/21), članku 48.f Zakona o zaštiti vojnih i civilnih invalida rata („Narodne novine“ broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.
Osoba koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23) uz prijavu na javni natječaj dužna je priložiti sve dokaze o ispunjavanju uvjeta iz javnog natječaja i ovisno o kategoriji u koju ulaze sve potrebne dokaze (članak 103. st. 1. Zakona) dostupne na poveznici https://branitelji.gov.hr/zaposljavanje-843/843.
Osoba koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine“ broj 84/21) uz prijavu na javni natječaj dužna je priložiti sve dokaze o ispunjavanju uvjeta iz javnog natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. st. 1 Zakona) dostupne na poveznici https://branitelji.gov.hr/zaposljavanje-843/843.

Prijavom na javni natječaj svaki kandidat/kinja daje privolu Domu za starije osobe Korčula za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i objave rezultata javnog natječaja.
Rok za podnošenje prijave s dokazima o ispunjavanju uvjeta iz javnog natječaja je 8 (osam) dana od objave javnog natječaja u Narodnim novinama, osobno ili preporučenom pošiljkom, u zatvorenoj omotnici s naznakom: „Ne otvarati – javni natječaj za imenovanje ravnatelja/ice“ na adresu: Dom za starije osobe Korčula, Ulica 58 br. 2, 20260 Korčula.
Nepravodobne i/ili nepotpune i/ili nepotpisane prijave neće se razmatrati.
S kandidatima/kinjama koji su podnijeli urednu prijavu i ispunjavaju uvjete javnog natječaja provodi se intervju. Kandidat/tkinja koji ne pristupi intervju, smatra se da je povukao prijavu na javni natječaj.
Upravno vijeće zadržava pravo ne odabrati nijednog kandidata/kinju i odlukom poništiti javni natječaj.
Ako se na objavljeni javni natječaj nitko ne prijavi ili nitko od prijavljenih kandidata/tkinja ne bude izabran, javni natječaj će se ponoviti.
O rezultatima natječaja kandidati će biti obaviješteni u roku 45 dana od dana isteka roka za podnošenje prijava.

